LidanRubinov/Halacha-QA huggingface dataset:
שאלה: ילד במקוה : איך אבא לוקח את בנו למקוה, הרי לבן אסור לראות את אביו ללא בגדים?
תשובה: מביא הרמ"א (אבן העזר, כג, ו), שאסור להיכנס עם אביו למרחץ והיום נהגו היתר משום שלא נכנסים ערומים למרחץ. וכתב על זה ערוך השולחן (יורה דעה, רמב, מב) שבזמנינו, שלא נכנסים עם מכנסיים אסור. ומכל מקום רוב העולם אינם נזהרין בזה ואף בני תורה. וכתב ערוך השולחן סברא להקל שנראה שהאיסור בימיהם, מאחר וכולם היו נכנסים לאותה אמבטיה, אבל בימינו שלא נכנסים יחד אלא רק נמצאים בחדר אחד ויש הפסק בין אחד לשני ניתן להקל. אבל המרדכי דחה סברא זו ולכן סיים שם "מכל מקום לימוד זכות הוא על רבים לומר דסבירא להו כסברא, והירא את דבר ה' צריך להיזהר בזה כי הוא דינא דגמרא".
שאלה: צום יום הכיפורים: חברתי סובלת במשך שנים בכל יום כיפור מהקאות, בחילות, דופק לב מהיר ועומדת מדי שנה ושנה ממש על סף עילפון. האם היא צריכה לצום רק בערב יום כיפור או להמשיך לצום במתכונת הזו?
תשובה: כדי להתיר לאכול ביום הכיפור צריך שהחולה יהיה במצב של סכנת חיים. וגם אז יש לשאול את הרופא האם מספיק לאכול לשיעורין או שצריך לאכול ולשתות כרגיל. לכן תפנו לרופא ותבררו את מצבה. אם אין סכנה עליה לצום ופשוט לשכב כל היום בחדר מאוורר אף אם זה על חשבון התפילה.
שאלה: קניית פרחים: ממתי אפשר לקנות פרחים ללא חשש שעברו עליהם איסורי שמיטה?
תשובה: נראה שמחנוכה אפשר לקנות כבר פרחים. בברכת התורה והארץ הרב יהודה הלוי עמיחי
שאלה: ברכת לישב בסוכה על שינה: שאלתי שאלה על ברכת לישב בסוכה לשינה והרב ענה שלא לברך. ברשות הרב אני אחדד את שאלתי: המשנה ברורה פוסק שכשלא אוכלים בסוכה, מברכים על עצם השהייה בסוכה. שאלתי היא האם יש לברך על שינה בסוכה שרק ישנים בה, לא מצד השינה בה, אלא מצד עצם השהייה, האם מכיון שאני נכנס לסוכה לישון (או לכל תשמיש אחר, אבל זה השימוש המצוי) בלי שאני אוכל שם האם עלי לברך לישב בסוכה, כי סוף כל סוף אני שוהה בה. שאלתי הנוספת היא: אם אכן צריך לברך במקרה זה על השינה שהייה בסוכה, האם זה יהיה תלוי באם היה הפסק מרובה במעבר בין הסוכה שברכתי בה לסוכה השנייה?
תשובה: לפי הרמב"ם והגר"א מברכים על עצם השהייה. אנחנו נוהגים שלא לברך אבל אם נכנס לסוכה שאינו אוכל שם יקח חתיכת עוגה ויברך עליה כדי לצאת ידי כל השיטות. סוכה אחת לא פוטרת אחרת ויש לברך עליה.
שאלה: מאיפה נובע האיסור על אכילת עוף עם חלב?: כפי הידוע לי, עד תקופתו של רבי גרשום, יהודים היו אוכלים עוף בחלב ללא הפרעה. רבי גרשום החליט על איסור אכילת עוף בחלב, כשהסיבה היחידה הינה מראית עיניים, כלומר, שאנשים אחרים לא יחשבו שהאדם אוכל בשר בחלב. כיום, ניתן לאכול ללא הפרעה "שניצלים" צמחיים עם חלב, אשר הנראים בדיוק כמו שניצלים בשריים אולם רק לסועד עצמו ידוע שהשניצל אותו הוא אוכל הינו פרווה. למראית עין אנשים עשויים לחשוב כי מדובר בשניצל בשרי לכל דבר. לכן, מדוע בימנו עדיין יש להקפיד על איסור אכילת עוף בחלב או לחלופין, מדוע לא תאסר אכילת שניצלים צמחיים בחלב?
תשובה: נקודת המוצא שלך מוטעת, האיסור של אכילת עוף בחלב הוא תקנת חכמים קדומה וקודמת לרבינו גרשום, ואינה קשורה למראית עין. לגבי אכילת שניצל צימחי בחלב, אכן עד לפני מספר שנים מוסכם היה בין הפוסקים כי ישנה בזה בעיה של מראית עין. אולם כיום שהשניצלים הללו נפוצים ביותר דעת רבים מהפוסקים כי אין סיבה לחשוש ומותר לאוכלם בחלב וכן נוהגים.
שאלה: עצירת שמן מזיתי שביעית: ברצוני לעצור שמן מזיתי שביעית (עצים ציבוריים במושב בו אני גר). אני מוסק בידיים (לא בניעור וכד ) ומעביר לבית בד. האם הדבר בעייתי ועל מה יש להקפיד?
תשובה: וברכת ד' אפשר למסוק כמות שתספיק ל 20 ליטר שמן. בהעברה לבית הבד צריך להשמר של יערבבו את השמנים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: חיוב סוכה בטיול: אני מדריך בבני עקיבא ויש מסע בבני עקיבא כל שנה שהוא בחול המועד סוכות. רציתי לדעת מה שיטת הרב לגבי חיוב אכילה בסוכה כשאני במסע באמצע מסלול (המסע הוא יומיים) האם אני חייב בסוכה לאכילת המוציא? שמעתי שיש חילוקים בנושא יש מחייבים ויש פוטרים. ואם אני חייב בסוכה אז מה השיעור שמותר לי לאכול מזונות בלי סוכה?
תשובה: הולכי דרכים פטורים אבל אין בזה הידור מצווה. אם אתה רוצה להיות חסיד אל תאכל לחם. אפשר גם לישון.
שאלה: מעוברת ביום הכיפורים : אני בחודש הרביעי להריוני. ההריון תקין ואני ב"ה בריאה ומרגישה טוב. הרופא הזהיר אותי לבל אצום. מה עלי לעשות?
תשובה: אומנם אשה בהריון זקוקה יותר מאדם רגיל לנוזלים ולמזון אך אם היא בריאה ותנוח במשך היום במקום ממוזג (אין עליה חובה להתפלל בבית הכנסת) אין מקום לחשש לבריאותה או להריונה. כמובן שאם תרגיש לא טוב או התכווציות וק"ו צירים עליה להפסיק מיד את הצום. יש רופאים שחוששים מפני תוצאות משפטיות אם לא יזהירו את הנשים מפני הסיכונים שבצום, אולם אין זו אמירה רפואית.
שאלה: ת לספקים לפני יום כיפור-חובה?: אני עובדת בתור מזכירה בעמותה ורציתי לשאול האם אני צריכה לשלם לכל הספקים את כל הסכום לפני יום כיפור? מבחינת כסף זמין, יש לעמותה אבל יש חשש שבעקבות פירעון כל החובות לספקים כעת, העמותה עלולה להיקלע לקשים בחודש הבא.
תשובה: יש לשלם להם כפי שאתם נוהגים ויום כיפור לא משנה לדברים אלו. הרב חיים כץ
שאלה: צום כיפור - הקריטריון לחשאב"ס: אישתי סובלת הרבה מרגישות גדולה בכליות ובשלפוחית. מנסיון אחרון של ט באב שהיה צמוד לשבת - למרות שהיא נחה היטב ושתתה כנדרש לפני הצום, בכ"ז בצהרי הצום החלו כאבי כליות והתדרדרות הייתה מהירה מאוד: כאבים איומים והרגשת צורך לשהות בשרותים שעות - למרות שהחלה לשתות פחות מכשעור כל 9 דקות, ולבסוף נאלצה לשתות מסה גדולה של מים וגם אז סבלה במשך היומיים שאחרי הצום. א"כ לצערנו נראה שלהתחיל לשתות פחות מכשיעור כשכבר מרגישים בהתדרדרות - אין זה פתרון. השאלה היא האם היא נכנסת לקטגוריה של חולה שבתנאים מסויימים מותר לה לשתות אולי באחד מהאופנים הבאים: א. לדאוג כבר מתחילת הצום לשתות בפז"מ פחות מכשיעור ע"מ לא להגיע למצב ההתדרדרות? ב. להתחיל לשתות רק לקראת הצהריים ואז במקרה של התדרדרות להפחית את זמן ההמתנה פחות מ9 דקות? הרופאה לא הצליחה למצוא פיתרון תרופתי ואמרה "שמזה לא מתים",אך בהחלט הורתה שבמידה וניתן באיזושהיא צורה לשתות - חייבת לעשות זאת. נתון נוסף "טרי" מהיום שהחלה לסבול מדלקת בשלפוחית. השאלה פשוטה: מה עלינו לעשות? גמר חתימה טובה.
תשובה: חולי כליות ושלפוחית זקוקים לשתייה מרובה ניתן לשתות נוזלים לא בבת אחת אלא בכפית אחר כפית או לפגום מים עד שלא יהיו ראוים לשתיה ולשתות אותם לל אהפסקה
שאלה: אמא מקללת: יש לי שאלה שמטרידה אותי כבר פרק זמן. אמא שלי תמיד, כשהיא עצבנית או לא עצבנית (כעוסה), אפילו שזה אשמתי לא אשמתי, היא תמיד מקללת אותי, לא במובן קללות לא יפות אלא היא מייחלת לי שיקרו לי דברים איומים דברים שאני לא רוצה שיקרו ממש מזעזעים, למשל: שהיה לך ככה או שלא יקרה לך ככה, ממש דברים מזעזעים ואני כל הזמן בבפחדים יקרה לא יקרה מה עלי לעשות האם יש תקנה? אשמח מאוד אם תענו לי במהרה ותשובה מפורטת שאני יבין. לכול הרבנים שענו לי על השאלה אני מאוד מודה לכם שה יברך את כולכם!
תשובה: אין לך ממה לחשוש שמא הדברים יתקיימו, וגורל חייך יקבע על ידך, בזכות מעשיך, ולא על פי מה שמאחלים אחרים, אפילו ההורים. מה עוד שודאי אמך אינה מתכוונת באמת למה שהיא אומרת בשעת כעס או מריבה, שהרי היא רוצה בטובתך. מכל מקום מצד מצוות כיבוד אם עליך לענות לה בנימוס, גם אם היא אומרת דברים שלא נעים לך לשמוע. ומה טוב אם תאמרי לה, שלא בשעה שהיא כועסת או עצבנית שהדבר מפריע לך מאוד ואת מבקשת ממנה להפסיק. כמו כן תוכלי לומר לה שאת מקווה שיהיו לך חיים טובים, גם למענה, כדי שיהיה לך פנאי ונחת להקדיש זמן גם אליה. סוף דבר, לא צריך לשים כל כך הרבה לב לדבר הזה, ובמקומו לעסוק בלהרבות טוב ובמצוות כיבוד הורים שבזכותה זוכים לטובות הרבה.
שאלה: אנטיביוטיקה וצום בהריון: אני בשבוע 39, תאריך הלידה המשוער הוא ערב סוכות. מצאו לי חיידק בשתן ולכן אני צריכה לקחת אנטיביוטיקה 3 פעמים ביום (לפי הוראות הרוקחת אחרי אוכל). התחלתי לקחת את הכדורים היום, והטיפול מסתיים בדיוק בערב סוכות. אני לא רוצה להקדים את הלידה, אלא מעדיפה לסיים את האנטיביוטיקה, אחרת, במידה והלידה תתרחש כאשר אני עדיין נושאת את החיידק, אזי התינוק ילקח ממני לאחר הלידה בעז"ה למחלקת ילדים לקבלת אנטיביוטיקה לוריד, עד שיוודאו שהוא לא נושא את החיידק, וחשוב לי מאוד כי התינוק ישאר עימי לאחר הלידה. וכמובן קיים גם החשש האמיתי כי התינוק יידבק באמת בחיידק. א. מה אעשה בצום לגבי האנטיביוטיקה, לבלוע אותה ללא אוכל מים? (macrodantin 100 mg) ב. מה אעשה לגבי התחלת צירים בגלל הצום, אני ממש חוששת להתחיל בגלל הצום תהליך של לידה, כאשר הטיפול באנטיביוטיקה טרם הסתיים.
תשובה: א. אם יש אפשרות שתקחי את האנטיביוטיקה ללא שתיה אין היתר לשתות אבל את יכולה לקחתה. ב. יש לציין, שלפי חלק מדעות הפוסקים מותר לך לשתות פחות משיעור מלוא לוגמיו אחת לתשע דקות. במידה ותרגישי צירים מותר לך לשתות באופן רגיל. הרב חיים כץ
שאלה: קלקול קיבה בכיפור: חזרתי מהשירות הלאומי לפני יומיים עם קלקול קיבה. אע"פ שעל פניו הדבר נראה כמו וירוס שפשוט תקף בכל הארץ, קבע הרופא שזה קלקול קיבה. מאחר ואני סובלת משלשולים (כבר הפסקתי להקיא), יש מספר דברים מאוד מצומצמים שמותר לי לאכול (אורז, מרק, תפו"א וגזר מבושלים) שמתוכם אני מסוגלת לאכול רק מרק כי השאר עושה לי בחילות. כמו כן, הרופא נתן לי הוראה ברורה לשתות הרבה נוזלים כי אני מאבדת הרבה מלחים ועלולה להתייבש (אם כי לא ברור אם הוא התכוון בגלל ההקאות שהפסיקו כבר או לא). סליחה על ההקדמה הלא נעימה, אבל יש לי כמה שאלות דחופות לכיפור: א. אני יודעת שבערב כיפור יש מצווה להרבות בסעודות. כיצד אוכל גם אני לקיים זאת? ב. האם עליי לשתות גם במהלך הצום עצמו מחשש להתייבשות, ואם כן, אלו כמויות מותרות? ג. אני יודעת שלאדם עם קלקול קיבה אסור להניח תפילין, האם נגזר מכך שאסור לי להתפלל? עליי לציין שאני מרגישה הרבה יותר טוב ב"ה, אבל השלשולים לא פסקו עדיין. סליחה על האורך וגמר חתימה טובה!
תשובה: א. תאכלי מה שמותר לך. ב. תתחילי לצום ואם את מרגישה שאת מתחילה להתייבש תשתי פחות ממלוא לוגמיו כל תשע דקות. (חישוב מלוא לוגמיו   ממלאים את הפה במים ומוציאים לתוך כלי עם סימני מדידה, חצי השיעור הוא מלוא לוגמיו. כדאי לשתות שתיה עם הרבה סוכר, כגון, מיץ ענבים.) ג. כשאת נקיה את יכולה להתפלל. הרב חיים כץ
שאלה: גט לחומרא: ראיתי פרק רת טלויזיה סרוגים, שם יש זוג שהתגרש ולאחר הגרושין היו יחד ונדרשו לגט לחומרא. גם אני התגרשתי ולאחר הגרושין הייתי עם הגרוש שלי. והיום אני נשואה לאחר. לא ידענו שצריך גט לחומרא. האם נישואי תופסים?
תשובה: מכיוון שבשאלה זו יש לברר פרטים נוספים, עלייך לפנות לבית הדין בהקדם ובית הדין יורה לך בשאלה זו. הרב אברהם דב זרביב
שאלה: שמיטה: בגינתי גדלים שני שיחי פסיפלורה, המניבים פירות,השיחים נשתלו לצורך יצירת גדר חיה בין גינתי לרחוב. אני ספרדי ונוהג כפוסקים שפסיפלורה ברכתה בורא פרי האדמה ואין בה עורלה(כדעת הרב עובדיה יוסף). לפני כחודש העיר לי שכני שייתכן שלפוסקים שפסיפלורה דינה כירק, יהיה אסור לאכול מהפירות מדין ספיחים. שאלתי היא: א. האם יש דין ספיחים בפסיפלורה? ב. האם בתום שנת השמיטה יהיה מותר לאכול את הפירות? ג. אולי בגלל שהפסיפלורה נשתלה כגדר חיה לא יחולו עליה דיני שביעית לחומרא?
תשובה: וברכת ד' צמח שהוא רב שנתי אין בו איסור ספיחים למרות שדינו כירק לעניין ברכה, כגון בננה ועו'. על כן אין ספיחים בפסיפלורה. גם בתוך השביעית היה אפשר לאכול בקדושת שביעית. אם רצית את הצמח רק כגדר הנך צודק שאין בו ערלה, אבל כנראה שרצית גם לפירות על כן יש בו ערלה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: התרגשות ולחץ בראש השנה: התכוננתי כ"כ הרבה לראש השנה, פעם ראשונה שאנחנו בביתנו (אנו נשואים 11 שנה עם 5 ילדים) כ"כ התרגשתי שהיום הזה בא וכ"כ פחדתי מזה שהוא יום הדין שחלילה לא אכעס שחלילה לא אקפיד שאהיה בשמחה (ובד"כ אני אני לא כועסת מהר ולא מתעצבנת מהר ותמיד עם חיוך על הפנים) שנעשיתי לחוצה ועצבנית עד שבערב הראשון כמעט היה בא לי לבכות מרוב שהייתי בחרדה מהיום הנורא הזה, הרגשתי שפשוט היצר הרע שלי רוצה להכשיל אותי דווקא אחרי שכ"כ התעסקתי בהלכות ובמשמעות של היום הזה והוא לא נתן לי להיות שלווה. השאלה שלי היא איך אני מכפרת על ההרגשות הסוערות האלה שהרגשתי ולמה דווקא כשכ"כ רציתי את היום הנפלא והנורא הזה הושבתי ביד יצרי כשבדר"כ אני כ"כ לא טיפוס לחוץ ולא עצבנית הכל עובר מעלי ודווקא ביום הזה כ"כ התרגשתי ונלחצתי ממנו.
תשובה: לפעמים ההכנה המרובה והמתח המלווה אליה והרצון החזק שהכל יהיה מושלם, גורמים לאדם שדווקא בשעה שמסתיימות ההכנות, משהו משתבש. אלא שאין זה חטא, אלא סימן למאמץ הגדול שהשקעת בהכנה לראש השנה, ובשעה שנסתיימו הכנות באה מעין נפילת מתח, הגורמת לנפילה. אולם הנפילה רק מעידה על גודל הרצון ועל כמה רצית שיהיה טוב. ולכן הרצון הזה הוא זכות גדולה. מכל מקום עיקר התיקון לתחושה כזו (אע"פ שודאי אינה חטא) היא להרגיל את עצמך לקבל דברים בנחת וברוגע, גם אם הם לא יוצאים בדיוק כפי שרצית. ועל ידי זה תזכי להרבה נחת ורוגע. גמר חתימה טובה,
שאלה: עבודה בחול המועד: אני עובד עבור פרויקט ספרותי מסוים. התחייבתי להיקף עבודה של 4 ש"ש ( שעות שבועיות). מבחינת המעביד אני יכול לעבוד שבוע אחד 8 ש"ש ובשני לא לעבוד. האם מוטלת עלי חובה לרכז מאמץ לפני ואחרי חוה"מ, מה שקשה לי, כי הימים של תשרי מאד עמוסים? אציין כי מדובר בעבודה מול מחשב ולא בכתיבה ביד.
תשובה: אם קשה לך מאוד זה מותר.
שאלה: תפילת ש"ע של שחרית לפני הנץ: אני רווקה בת 21. ברוך ה אני זוכה להתפלל תפילת מנחה וערבית, אך לצערי הרב אינני מתפללת תפילת שמונה עשרה של שחרית אלא רק ברכות השחר וחלקים קטנים נוספים, מאחר ואני מתחילה לעבוד מוקדם ואני יוצאת את הבית לפני 6. עובדה זו מאוד מציקה לי מאחר ותפילה זו הינה חשובה ביותר. הבנתי שישנו מניין פועלים, לפני זמן הנץ ושאלתי היא: האם ישנה אפשרות, כבת, להתפלל תפילת שמונה עשרה ביחידות לפני הנץ? המדובר בערך בין שעה 05:00 לשעה 05:30.
תשובה: מותר להתפלל לפני הנץ. אומנם הזמן המומלץ לכתחילה הוא אחרי הנץ אולם מי שאינו יכול אחרי הנץ מתפלל לכתחילה לפני הנץ. תפילה זו עדיפה ממנחה וק"ו מערבית.
שאלה: אמירת אמן כשאני לבד: כאשר אני מברכת ברכה כלשהיא (שהכל, מזונות וכו ) ואני נמצאת לבד בבית בחדר, האם עליי לסיים ב"אמן"?
תשובה: אין אדם עונה 'אמן' אחר ברכותיו שלו עצמו, למעט ברכת "בונה ברחמיו ירושלים.אמן" לאשכנזים, ולספרדים ישנן ברכות נוספות עליהם עונה המברך "אמן", וזה מצוין בסידורים כל מקום במקומו. (מקורות: מס' ברכות מה: וברבינו יונה שם, שו"ע או"ח סי' רטו סעי' א ובנו"כ שם) הרב אלחנן לוין
שאלה: קברי צדיקים בחול המועד: רציתי לשאול אם יש בעיה לעלות לקברי צדיקים בחוה"מ (פסח)?
תשובה: בדרך כלל מקובל שבחוה"מ לא עולים על קברים. גם מי שיש לו יארצייט דוחה אותו.
שאלה: ברכה מסורתית ב"המוציא": שאלה של עניין וגעגועים - לא צורך דחוף. אבי זכרונו לברכה היה נוהג לברך במהלך הברכה על החלה בברכת המוציא בערב שבת-פסוקים מתוך ברכת כהנים ומספר דברים כ"ח (5,3,). איני זוכרת את הנוסח המדוייק. אבל היה זה משהו כמו: "יברכך." ברכת כהנים ואח"כ "ברוך אתה בעיר, ברוך אתה בכפר, ברוך אתה בצאתך, ברוך אתה בבואך". האם יש נוסח קבוע למסורת זו, האם היא נהוגה בעדות או בתים נוספים (אנחנו טוניסאים)?
תשובה: יסוד המנהג כנראה הוא בהדגשה שהכול ניתן לנו ע"י הקב"ה ואנו מבקשים ממנו להמשיך לברכנו. תחילה נשים לב שהמברך "המוציא" מחלק פרוסת לחם לכל אחד מיושבי השולחן אך לא נותן להם את הפרוסה ביד אלא מקפיד להניחה על השולחן והאורח (או הבן או הבת) לוקח אותה בעצמו מן השולחן, לאמור: לא אני נתתי את הלחם, אלא ה'. מתן כל פרוסה מלווה לראשון "יברכך ה' וישמרך", לשני "יאר ה' פניו אליך ויחונך " לשלישי "ישא ה' פניו אליך", לרביעי "וישם לך ". ואם יש יותר אנשים מסביב לשולחן מברכים בברכות אחרות, כגון "ברוך אתה בעיר, ברוך אתה בשדה, ברוך אתה בבואך" וכו'. וכל אחד הוסיף ברכות כמספר האנשים שישבו סביב השולחן. איני יודע אם רשום המנהג בספר כלשהו, ואם יש לו נוסח קבוע. מכל-מקום במשפחה שלי קיימו אותו.
שאלה: אירגוני צדקה: בימים אלו - ימים נוראים עולה המודעות למצוות הצדקה - כפרות צורכי החגים וכו. שאלתי היא - למי הרב ממליץ לתרום. כלומר, אני מבין שהשאלה היא כללית - אך אני אסביר את עצמי: רבו המאמרים והשו"ת אודות אירגונים בהם רוב הכסף הולך למשכורות, וכו וכו - ובשורה התחתונה - לא באמת לנזקקים. האם הרב יוכל להמליץ על אירגונים עמותות להם מומלץ לתרום - בהם רוב כל הכסף הולך באמת לנזקקים?
תשובה: כלל בהלכה עניי עירך קודמים, ואם אתה גר בבית אל כל העוסקים בגמחי"ם בבית אל עושים זאת בהתנדבות וכל הכסף ניתן לנצרכים. את עיקר מעשר הכספים יש לתת ללומדי תורה דהיינו לישיבות.
שאלה: יום הכיפורים- צום נטילת כדורים וקריאת פרקי תהילים. : לרבנים רציתי לשאול שתי שאלות שקשורות ליום הכיפורים. השאלה הראשונה היא בקשר לסבתי, סבתי היא אישה חולנית שלוקחת מידי יום תרופות שונות כגון: תרופות להורדת לחץ הדם וכדומה, לאחרונה התגלה בגופה שיש לה מחסור בכדוריות דם אדומות ושמספר הכדוריות הלבנות שלה הוא רב למדי רציתי לבקש את דעתכם והמלצתכם בעניין הצום, האם היא מוכרחה בצום ובעניין נטילת הכדורים האם רצוי שהיא תיקח אותם ואם כן בליעתם תעשה עם או בלי מים? חשוב לציין ששאלנו את הרופאים וחלק אמרו שזה ר שהיא תצום וחלק אמרו שזה לא כדאי שהיא תצום בשל העובדה שהיא מוכרחה בנטילת הכדורים. שאלתי השנייה היא האם מותר לקרוא ביום כיפור פרקי תהילים? מכיוון שיום זה הוא יום שעלינו להתענות בו לבקש סליחה מחילה ולכפר על עוונותינו. לתשובותיכם אודה מאוד.
תשובה: אין בעיה בנטילת כדורים חסרי טעם ביוכ"פ ללא מים אםא"א לבלוע את הכדורים ללא מים אפשר להמס קצת את הכדור בכף מיםעש שייפגמו ולשתות את הכף עם הכדור אם נטילת הכדורים מחייבת אכילה ושתיה י ש לאכול ולשתות לשיעורין
שאלה: העברת ספר תורה מביה"כ אחד לביה"כ אחר: להורים שלי יש ספר תורה שנימצא ביחד עם עוד 14 ספרי תורה יוצא שרק פעם ב-14 שבועות מוצאים אותו ולכן האח הגדול שלנו מבקש להעבירו לביה"כ שלו שם יש רק שני ספרים ולכן הוא יוכל להעלות אותו כל שלושה שבועות. האם זה אפשרי, ומה ההלכה אומרת בנדון? יש לציין שאף אחד מהאחים לא נימצא בביה"כ של ההורים.
תשובה: אם נתנו את הספר לבית הכנסת בהשאלה והם הבעלים זה מותר כי הספר שייך להם. אלא אם נתנו לזמן מסויים.
שאלה: בחירת אשה לראשות עיר: ברצוני לשאול האם ניתן לתמוך בבחירות באשה חילונית שהסגן שלה דתי, והיא מעוניינת ונכונה לעזור לדתיים, למרות שיש מועמד דתי לראשות העיר, אבל אין לו סיכויים וגם לא סומכים עליו שיעשה מה שצריך. מה שיכול לקרות אם לא נתמוך בה ובמפלגתה, יעלה אדם ששונא דתיים. ואם יבחרו בה לראשות העיר ובמפלגה אחרת דתית ולא במפלגתה, היא תעלה לבד בלי הדתיים ואז ממילא היא תשקיע בדתיים פחות. האם ניתן לבחור באשה? אשמח לקבל מהרב תשובה בעניין, זה מאוד חשוב לנו!
תשובה: קשה לענות תשובה ללא הכרת התנאים. אך אם בחירת אישה תקדם את ענייני התורה יותר מאשר גבר אישה עדיפה. שלומציון המלכה הייתה עדיפה לדעת רבותינו מבעלה ינאי.
שאלה: צום יום הכיפורים עם לקיחת תרופות: אני אשה בת 55 לוקחת באופן קבוע אלקטרוקסין 100 מק"ג עבור איזון בלוטת התריס פעם ביום בבוקר וציפרלקס 15מ"ג עקב לחצים וחרדות. בדר"כ קשה לי לצום עקב כאבי ראש חזקים. האם מותר לי לצום?
תשובה: אם מותר לצום הרופא קובע אם הרופא מתיר למום אולם דורש ליטול כדורים יש לבולעם ללא מים או עם קצת מים פגומיים שנפסלו משתיית כלב
שאלה: פסוקים ושינה בסוכה: א. האם מותר להכנס לשירותים עם חולצה עליה יש פסוק ללא שם ה, וכן מה הדין בשרשרת שיש עליה פסוק? ב. שמעתי שהרב ענה שאם אישה מתנגדת לשינת בעלה בסוכה בשנה הראשונה עליו לישון בבית: 1. האם זה נכון? 2. מה הדין בשנים הבאות? 3. איך ניתן להתיר הרי אם אישה מתנגדת לקיום מצווה אחרת של בעלה האם עליו לוותר מפאת בית?
תשובה: א. בלי שם ה' מותר אבל זה לא לכתחילה. ב. 1. כן, משום בית. 2. צריך לפייס אותה כי זה לא ייתכן שיתבטל כל החיים ממצוות סוכה.
שאלה: חלוקת קריאת ההפטרה למספר מתפללים: האם מותר לחלק את קריאת ההפטרה למספר מתפללים? למשל כאשר יש מס תורמים להפטרת יונה וכל אחד מהם רוצה לקרוא מס פסוקים.
תשובה: לא, רק המפטיר קורא את ההפטרה.
שאלה: ברכה שהחינו על טלית ביום הכיפורים: מי שקונה טלית (גדול) חדש ויוצא לו להשתמש בפעם הראשונה ביום כיפור דווקא צריך לברך ברכה שהחיינו?
תשובה: כן, ביום כיפור מותר לחדש דברים.
שאלה: אכילה בלילה שלפני ערב יום כיפור: האם המצוה לאכול בערב יו"כ מתחילה בערב או רק ביום?
תשובה: הדבר מצוי במחלוקת אחרונים בין הגר"א הסובר כי המצוה מתחילה ביום לבין השל"ה שסובר כי המצוה מתחילה כבר בצאת הכוכבים (עי' בי' הגר"א סי' תר"ד ד"ה ויש מקומות). גמר חתימה טובה
שאלה: מנעול בשבת: האם מותר לפתוח מנעול עם קוד של מספרים בשבת?
תשובה: אם זה מכני זה מותר.
שאלה: אי צניעות בתנ"ך: איך זה ששיר השירים כתוב בצורה לא צנועה, ושלשלמה היו 1000 נשים, ודוד לקח את אבישג וחיפש את האשה הכי יפה? זה נראה חוסר צניעות!!!!!!! זה שהם היו מלכים, לדעתי, הם צריכים לתת דוגמא לעם ולא (זה ישמע בוטה אבל ככה זה) לתת פורקן.
תשובה: שיר השירים דווקא כתוב בצורה צנועה מאוד. אומנם מסופר שם על הקשר שבין הדוד לרעיה, אך צריך לדעת שעצם הקשר שבין איש לאשה יכול להיות צנוע. והתורה אינה פוסלת קשר בין גברים לנשים, גם לא קשר גופני, כאשר הוא נעשה בצורה ראויה, ולא שטופה בתאוות נמוכות. ולהפך, לשאת אשה זו מצווה חשובה. ואין בזה שום חוסר צניעות. ואדרבא, דווקא משיר השירים אנו יכולים ללמוד כיצד קשר בין אוהבים הולך ומתעלה ולא מושפל למדרגת תאוות בשרים. (דרך אגב, גם תיאורי הגוף שבשיר השירים הם כולם של חלקו העליון של האדם, ולעולם לא למטה מן מותניים, מפני שחלקו העליון של האדם מסמל את האהבה הטהורה שלא רדופה אחר תאוות נמוכות). דוד אומנם לקח את אבישג בעצת עבדיו (ועבדיו הם שחיפשו אישה יפה, ולא כתוב שהוא ביקש זאת), אך לא נשא אותה לאישה. מכל מקום בעולם העתיק נשיאת נשים רבות הייתה מקובלת, ובעיקר למלכים שנישואיהם שימשו גם למטרות פוליטיות. וצריך להיזהר שלא לשפוט את אישי התנ"ך על פי המקובל היום, אלא על פי המקובל בזמנם. ועל פי הנוהג אז, אין בנשיאת נשים רבות חוסר צניעות, אלא כאשר המלך רודף נשים ונושא אותן למלאות את תאוותיו, כמלכי הגויים. וברוך ה' שמלכי ישראל הכשרים, גם כשנשאו נשים לא הפכו להיות רודפי נשים חסרי צניעות, אלא ניהלו את חייהם על פי התורה בצניעות ובקדושה.
שאלה: מזוזה בכל חדר: אני גרה בהוסטל, בבית קרקע שיש בו מספר חדרים. בדלת הראשית יש מזוזה ובחדרים חלק יש מזוזה וחלק אין. אני בחדר שאין בו מזוזה. ביקשתי מהמדרכים לשים מזוזה בחדר. המדרכים דיברו עם רב ולטענתם לא חייב לפי ההלכה שיהיה מזוזה בחדר, מספיק בדלת הראשית. רציתי לדעת את דעתך.
תשובה: לפי ההלכה, כל חדר צריך מזוזה אלא א"כ החדר אינו נפרד מחדר אחר, כגון: שהקירות אינן מגיעות עד התקרה.
שאלה: איך מכשירים לבבות?: אני קניתי לב לא מוכשר ורציתי לדעת איך מכשירים אותו, כמו כבד?
תשובה: הכשרת לב נעשית ע"י קריעת הלב לקרעים ואח"כ מליחת הלב כמו כל בשר.
שאלה: איסור רחיצה ביום כיפור: למה אסור להתרחץ בכיפור?
תשובה: כיון שרחיצה היא אחת מחמשת העינויים שחייה אדם להתענות ביום כיפור.
שאלה: מזוזה בחממה: האם צריך לשים מזוזה בחממה שלא לנים שמה?
תשובה: אם יש שם פינת ישיבה שאוכלים שם מסודר חייב במזוזה. אם אין שם מקום לאכילה או לשינה אין חיוב מזוזה.
שאלה: מלחמה על ארץ ישראל: שמעתי ממקור טוב שהטכניקה החדשה להרחיק חיילים מפינויי מאחזים הוא להשחית כפרים ערביים (למשל, מה שאנשי יצהר עשו אחרי הדקירה לפני שלושה שבועות). אני אישי בעד זה, אבל אני רוצה לדעת אם זה אפשרי מבחינה הלכתית?
תשובה: לא נדרשתי אף פעם לשאלה הזו, קשה לי לענות על זה. מה הסיבה שמביאה אותם לעשות ככה? ומה התועלת שיש בזה? לא יודע, קשה לי לענות על זה.
שאלה: קשה לצום: קשה לי מאוד לצום בכל הצומות אני מנסה לא לחשוב על אוכל אבל אני לא מצליח אז מה אני עושה?
תשובה: קודם כל מתרגלים שגם דברים קשים עושים. אולי זה קשה לצום, וזה לא הדבר היחיד שקשה בחיים, אבל לא בגלל זה לא נצום או לא נעשה. זה דווקא תרגול טוב לחיים. ללמוד שעושים גם דברים קשים, אם הם חשובים. אבל יש גם עצה, כדי להפסיק לחשוב על אוכל אתה צריך לא לייחס חשיבות מופרזת לאוכל. מחשבתו של אדם מתרכזת במה שחשוב בעיניו. ואם תחנך את עצמך, שהאוכל הוא רק מכשיר, ולא יותר, תראה שאפילו בצומות תחשוב עליו פחות ופחות.
שאלה: ת נזק - ביוזמת הניזק או המזיק?: לפני מס שבועות שברתי בשוגג פנס של רכב חונה. הניזק ואני קבענו בהסכמה מלאה את גובה הנזק (לאחר בירור במוסכים) וסיכמנו בהתאם לבקשת הניזק, שהוא יתקן את הפנס במוסך (מוסך פלוני שהוא מכיר והיה מקובל עליו) ושבעל המוסך יגבה ממני את הת השארתי את הפרטים שלי במוסך ווידאתי שהמוסך מזמין את הפנס החדש, אך הניזק לא הגיע לתקן ביום המתוכנן. לאחר מספר ימים יצרתי קשר עם הניזק לתזכורת שהפנס מחכה במוסך ואני אשלם את התיקון, והוא אמר שיעשה כן. מאז הוא לא יצר איתי קשר. האם אני צריך מיוזמתי ליצור איתו קשר שוב ולשלם לו את סכום הנזק במזומן? האם ראוי לעשות כך לפנים משורת הדין, למרות ש"הכדור נשאר בידיים שלו"?
תשובה: לא. היות והוא התובע ומאיזו סיבה אינו תובע אותך אתה לא חייב. זה לא כמו הלוואה שיש עליך חובה לשלם גם ללא תביעת הניזוק. אם הוא לא תובע אותך אתה לא חייב ובמיוחד שהשתדלת.
שאלה: נדר על צניעות בחולצה: לפני מס שנים, היתה אופנה אצל בנות דתיות, לקחת חולצות שנועדו להיות חולצות עם שרוול קצר מאוד, וללבוש אותן מעל לחולצה עם שרוול ארוך יותר או שרוול 3 4. אני הרגשתי שדבר זה לא צנוע מאחר וזה כאילו למצוא טריק ללכת בכ"ז עם חולצה קצרה ואולי מרמז על דברים לא צנועים שהחולצה הקצרה משדרת. לכן אני בעצמי החלטתי לא ללכת כך. איני זוכרת כמה פעמים יצא לי להקפיד על כך, או אם אמרתי בלי נדר או אם קיבלתי על עצמי ממש לעתיד. בכל אופן, מאז הדברים השתנו. דבר זה הוא מקובל מאוד אצל בנות כיום ואם שתי החולצות צנועות הוא אינו משדר חוסר צניעות. מקובל מאוד היום שכמעט כל בת לובשת שתי שכבות. שאלתי היא האם יש בכך נדר בשבילי בשלוש המקרים הבאים: 1. חולצה קצרה מעל ארוכה (אני מקפידה על שרול 3 4) כמובן בתנאי שזה לא משדר חוסר צניעות. 2. יש חולצות שאמנם לכאורה שרוולן קצר אך הן יוצרו על מנת ללבוש אותן מעל חולצה עם שרוולים ארוכים, וניכר בכך. 3. יש חולצות שהן עם שרוול קצר אך הן רשת עם חורים, כלומר, ברור שצריך ללכת עם עוד חולצה מתחת. אציין שני דברים נוספים: 1. יצא לי מאז מס פעמים לעשות התרת נדרים כללית בערב ראש השנה או יו"כ. 2. איני יודעת אם זה קשור אך סבלתי בעבר מאובססיביות (איני זוכרת אם זה התחיל לפני האופנה ההיא או אחרי) ועדיין אני סובלת מזה מעט לפעמים. סליחה על האריכות ו
תשובה: אין שום איסור ללבוש חולצה קצרה מעל חולצה ארוכה וצנועה כדין, ואיני חושב שמחמת שעשית כן שלש פעמים הדבר נחשב כנדר, כי לא בכל פעולה שעושים שלש פעמים הדבר נחשב כנדר אלא רק בדבר שהוא באמת הנהגה טובה.
שאלה: מטפלת גויה בשולחן חג: קראתי באחת מהשאלות שבאתר שיש בעיה עם אירוח גוי בחג ובשבת אין בעיה של אירוח גוי. לסבתא שלי יש מטפלת צמודה גויה ( 24 שעות) האם יש בעיה שהיא תעבוד בחג, ובכך היא תאכל איתנו ארוחות בחג?
תשובה: מכיון שהמטפלת צמודה, היא כבת בית ומותר להאכילה ביו"ט.
שאלה: ברכות בבריכה: כשאני הולך לבריכה ויוצא לפעמים מהמים לשרותים או לשתות מים. האם אני צריך ללבוש בגדים וכיפה לפני אשר יצר וברכה ראשונה ואחרונה על המים או שאפשר לא לברך?
תשובה: כיפה כן בגדים לא, כיון שיש לך בגד ים המפריד בין הערוה ללב.
שאלה: ת דמי תיווך: לפני מספר חודשים פניתי למתווכת דירות בעיר ק. כדי לקנות דירה בית. המתווכת החלה בעבודתה מבלי שתציין בפני בכתב או בעל פה את עמלת התיווך. באמצעות התיווך רכשתי בעז"ה בית. פניתי לאחר הרכישה אל המתווכת כדי לשלם לה ואמרתי שכיוון שאין בינינו כל הסכם חתום כיון שהיא לא אמרה לי מהי עמלת התיווך, אני מוכן לשלם חצי אחוז מע"מ שהם כארבעת אלפים ש"ח. המתווכת הודתה בפניי שאכן לא אמרה לי מראש את גובה העמלה ולא סיכמנו את הדברים בכתב כמקובל אך היא דורשת אחוז מע"מ שהם כשמונת אלפים ש"ח. עד כה שילמתי לה חצי אחוז מע"מ כפי שהצעתי. האם עליי לשלם לה גם את הסכום הנוסף כפי שהיא דורשת או שמא עליה לקבל את עמדתי ולהסתפק בחצי אחוז מע"מ (שכבר שילמתי) כיון שלא ציינה בפני מראש את גובה העמלה?
תשובה: אם לא דיברו על הסכום יש לבדוק מהו גובה הת בשוק ולשלם על פיו.